Nuwe tydskrif vir denkers op rak | Netwerk24
Nuwe tydskrif vir denkers op rak
Deur Jens.Friis 28 Januarie 2016 06:00
Ambassadeur is 'n nuwe literêre leefstyljoernaal.
Miskien, maar dié 176 bladsye is cooler. "Ons was beslis groot aanhangers van Insig, maar ons probeer die literêre wêreld op 'n cooler manier weergee en aan 'n jonger gehoor bekendstel," sê Derick Muller, redakteur van die nuwe literêre leefstyljoernaal Ambassadeur.
Ambassadeur se estetiese gehalte laat dit egter eerder soos 'n koffietafelboek lyk. Die ontwerp is eenvoudig en stylvol en die dikker papier, 170 g, lê 'n bietjie swaarder tussen jou vingers.
Ambassadeur sal kwartaalliks deur The Suits, 'n advertensieagentskap waarvan Muller ook deel is, uitgegee word.
Hy gee toe dat dit 'n nis-publikasie is, maar ná 'n besoek aan New York en Los Angeles wil hy kyk of die groeiende belangstelling in onafhanklike joernale daar, ook hier kan posvat.
Ambassadeur se missie lui: "Ons vier die skeppers, denkers, kunstenaars, vakmanskap, sakevernuf, ekstraordinêre, filmmaker, musikant en skrywer."